ΦΩΣ ΣΕ ΔΡΑΣΗ

ΑΥΤΟΓΝΩΣΙΑΚΗ ΨΥΧΟΛΟΓΙΑ - Β' Μέρος
2016-04-12 20:00 - 21:00 (Europe/Athens) | 2ο Γυμνάσιο Αγίας Παρασκευής, Greece
Συνεχίζονται τα μαθήματα στο Λαϊκό Πανεπιστήμιο της Αγίας Παρασκευής με τον γενικό τίτλο “ΑΥΤΟΓΝΩΣΙΑΚΗ ΨΥΧΟΛΟΓΙΑ”. Στις επόμενες παρουσίασεις ( 12/4, 19/4, 10/5 και 17/5) θα εξεταστούν οι διαφορές μεταξύ υπερπροσωπικής και υλιστικής ψυχολογίας . Η ακαδημαϊκή ψυχολογία σε μεγάλο βαθμό ασπάζεται τις αντιλήψεις της κλασικής θετικής επιστήμης στα θέματα που ξεφεύγουν από την άμεση αρμοδιότητά της. Αυτός ο ενστερνισμός βρίσκεται στα θεμέλια όλων των υλιστικών ψυχολογικών θεωριών και είναι σε μεγάλο βαθμό αυθαίρετος και προκατειλημμένος. Αυτή η μυωπική κοσμοαντίληψη επηρεάζει άμεσα τόσο την κατεύθυνση της έρευνας όσο και τη διαμόρφωση των πορισμάτων. Τα φαινόμενα που ξεφεύγουν από το ιδεολογικό της πλαίσιο αγνοούνται ή απορρίπτονται ανεξέταστα . Με τον τρόπο αυτό η αναζήτηση της αλήθειας ακρωτηριάζεται και παραμορφώνεται. Ο Ρούπερτ Σελντρεικ έχει κάνει μια θαυμάσια εργασία, όπου αποκαλύπτει τα ιδεολογήματα και τα δόγματα επιστήμης. Δεν είναι λίγες οι περιπτώσεις που ακλόνητες επιστημονικές πεποιθήσεις αποδείχτηκαν λανθασμένες. Έτσι προχωράει η επιστήμη . Με υποθέσεις , λάθη, δοκιμές και επανορθώσεις. Το κακό της υπόθεσης είναι ότι όταν μια υποθετική κοσμοαντίληψη ξεφεύγει από τον ειδικό πανεπιστημιακό χώρο και εκλαϊκεύεται δημιουργεί σοβαρές επιπτώσεις σε διάφορους τομείς της καθημερινότητας, διαμορφώνοντας αξίες και συμπεριφορές . Ακόμα πιο σοβαρό είναι ότι αυτές οι αντιλήψεις που διαχέονται στην κοινωνία εξακολουθούν να επιβιώνουν για αρκετό χρόνο, ακόμα και όταν οι σκαπανείς της έρευνας τις έχουν ξεπεράσει.

ΑΥΤΟΓΝΩΣΙΑΚΗ ΨΥΧΟΛΟΓΙΑ - Γ' Μέρος
2016-04-12 20:00 - 21:00 | 2ο Γυμνάσιο Αγίας Παρασκευής, Greece

Παιδεία και Κοινωνία
2016-04-18 19:00 - 21:00 | Πρώην ΔΗΜΑΡΧΕΙΟ ΔΡΑΠΕΤΣΩΝΑΣ, Greece
Η Κίνηση Πνευματικού Ακτιβισμού “ΦΩΣ ΣΕ ΔΡΑΣΗ”, η ΚΙΝΗΣΗ ΑΦΥΠΝΙΣΜΕΝΩΝ ΓΙΑ ΣΥΜΜΕΤΟΧΙΚΗ ΔΗΜΟΚΡΑΤΙΑ και το ΦΙΛΟΣΟΦΙΚΟ ΚΑΦΕΝΕΙΟ ΤΗΣ ΠΟΛΗΣ διοργανώνουν Μορφωτική Διάλεξη και Δημόσιο Διάλογο με θέμα :”ΠΑΙΔΕΙΑ ΚΑΙ ΚΟΙΝΩΝΙΑ”την ΔΕΥΤΕΡΑ 18 Απριλίου 7-9 μ.μ. στο πρώην ΔΗΜΑΡΧΕΙΟ ΔΡΑΠΕΤΣΩΝΑΣ (Αγωνιστών Πολυτεχνείου και Καραϊσκάκη).Σκοπός μας η διερεύνηση του μορφωτικού ελλείμματος στην κατεστημένη μαζική, εργαλειακή και στείρα εκπαίδευση και η κατάθεση προτάσεων για τη δημιουργία μιας Νέας μορφωτικής παιδείας, που να προάγει την Αυτογνωσία, την Αρετή και την κοινωνική ευθύνη του ανθρώπου , βασισμένη στις Πανανθρώπινες Αξίες της Ζωής. Το Σχολείο πρέπει να ανοίξει στην βιωματική γνώση, στην σύγχρονη επιστήμη, στην φιλοσοφία, την τέχνη, την κοινωνία, τη φύση και τον πολιτισμό, με αποκατάσταση της πραγματικής Ιστορίας και λειτουργική γνώση της αρχαιοελληνικής παιδείας .

Αυτογνωσιακή Ψυχολογία - 6η συνάντηση
2016-04-27 20:00 - 21:00 | Λαϊκό Πανεπιστήμιο Αγίας Παρασκευής, Greece
Σε οκτώ εβδομαδιαίες συναντήσεις, διάρκειας μιάς ώρας (20:00 με 21:00) , θα παρουσιαστούν θέματα που συνδέουν την ψυχολογία, την αυτογνωσία και τη φιλοσοφία. Το πρώτο μάθημα θα γίνει την Τρίτη 22/3/2016 . Θα ακολουθήσουν την ίδια μέρα και ώρα στις ακόλουθες ημερομηνίες : 29/3, 5/4, 12/4, 19/4, 10/5 και 17/5. Ίσως αναπληρωθεί και το αναβληθέν της 15ης Μαρτίου… Τα μαθήματα γίνονται στα πλαίσια του τρίτου κύκλου των Μαθημάτων του Λαϊκού Πανεπιστημίου της Αγίας Παρασκευής και λαμβάνουν χώρα στο αμφιθέατρο του 2ου Γυμνασίου της Αγίας Παρασκευής,στην οδό Νεαπόλεως 7 . Για όσους δεν έχουν δικό τους μεταφορικό μέσο υπάρχει εξυπηρέτηση από τα ακόλουθα λεωφορεία :Β5 (από σταθμό Λαρίσης, μέσω Λ. Αλεξάνδρας) , 406 και 407 από την αφετηρία του Νομισματοκοπείου και κατεβαίνετε 6η ή 7η στάση Αγίας Παρακευής, επί της οδού Πελοποννήσου, που είναι παράλληλος της Νεαπόλεως. ΕΙΣΟΔΟΣ ΕΛΕΥΘΕΡΗ – Λαϊκό Πανεπιστήμιο Αγίας Παρασκευής, Νεαπόλεως 7, Αγία Παρασκευή

Η ψυχολογία της επελευθέρωσης (Α' Μέρος)
2016-05-10 20:00 - 21:00 | 2ο Γυμνάσιο Αγίας Παρασκευής, Greece
Σε δύο συναντήσεις : 10 και 17 Μαϊου 2016 (στα πλαίσια των τακτικών μαθημάτων του Λαϊκού Πανεπιστημίου της Αγίας Παρασκευής) θα απαντηθούν τα κάτωθι ερωτήματα : Μπορεί η γνώση της υπεπροσωπικής ψυχολογίας να χρησιμοποιηθεί κατά τρόπο που θα έκανε τη ζωή πιο ικανοποιητική και άξια να τη ζήσουμε;

Πώς θα μπορούσε η συστηματική αυτοδιερεύνηση να βελτιώσει τη ζωή μας;

Πώς θα ήταν δυνατό να επιφέρει θετική μεταμόρφωση της προσωπικότητας, και ευεργετικές αλλαγές στην κοσμοαντίληψη και στο σύστημα των αξιών μας;

Με ποιό τρόπο η νέα, πνευματική ψυχολογία μπορεί να συμβάλει στην ανάσχεση της παγκόσμιας κρίσης και την επιβίωση της ζωής στον πλανήτη;Ωρα : 20.00-21.00Είσοδος ελεύθερη – Αμφιθέατρο 2oυ Γυμνασίου Αγ. Παρασκευής, Νεαπόλεως 7

Μουσική & ποιητική βραδιά
2016-07-03 20:30 - 22:30 | Polis Art Cafe, Greece
To Φιλοσοφικό Καφενείο της Πόλης σας προσκαλεί στην τελετή λήξης των συναντήσεων της περιόδου 2015-16.Θα απολαύσουμε στο αίθριο, κάτω από τον έναστρο ουρανό, μια μοναδική βραδιά μελοποιημένης ποίησης, με θέμα την αγάπη και την ειρήνη. Συμμετέχουν εκλεκτοί ερμηνευτές.Είσοδος ελεύθερηΣυμμετέχουν :Μάρθα Μεναχέμ (κιθάρα, τραγούδι)Ιφιγένεια Κορολόγου(τραγούδι)Ισίδωρος Πάτερος (κιθάρα, μπουζούκι, τραγούδι)Χρύσα Κωττάκη (πιάνο-πλήκτρα, τραγούδι)…Απαγγέλουν :Παναγιώτα ΑξιώτουΒίρνα ΑιγιάληΕλισάβετ Ιωσηφίδου

Astral City
2018-10-21 11:00 - 14:00 | Κινηματογράφος Μικρόκοσμος, Greece
Ο Αφυπνιστικός Κινηματογράφος, της Κίνησης Πνευματικού Ακτιβισμού ΦΩΣ ΣΕ ΔΡΑΣΗ, ανοίγει επίσημα την αυλαία του με την περίφημη ταινία ASTRAL CITY (Nosso Lar) (2010), βασισμένη στο ομώνυμο βιβλίο του μεγαλύτερου Βραζιλιάνου διάμεσου Φρανσίσκο (Τσίκο) Σαβιέρ (Chico Xavier) του 1943, το οποίο του υπαγορεύτηκε από το πνεύμα που υπογράφει με το ψευδώνυμο Αντρε Λουις. Μας δίνει μια πολύ ωραία εσωτερική άποψη για την ζωή μετά θάνατον αλλά και για την ίδια την ζωή. Η αριστουργηματική μουσική είναι του Φίλιπ Γκλάς (Phillip Glass). Σκηνοθεσία & Σενάριο: Wagner de AssisΗθοποιοί: Renato Prieto, Fernando Alves Pinto, Rosane Mulholland, Inez VianaΗ ταινία είχε μια ενθουσιώδη υποδοχή, όταν πρωτοβγήκε στις αίθουσες τις Βραζιλίας στις 3 Σεπτεμβρίου του 2010 και έκοψε περισσότερα από ένα εκατομμύριο εισιτήρια τις πρώτες μέρες!Η ταινία προβάλλεται με ελληνικούς υπότιτλους. Περιγραφή της ταινίας:Σε αυτή τη ζωντανή αφήγηση, ο συγγραφέας μας προσφέρει τις παρατηρήσεις και τις ανακαλύψεις του σχετικά με τη ζωή στον κόσμο των πνευμάτων, που ενεργεί ως ένα είδος ρεπόρτερ που καταγράφει τις δικές του εμπειρίες. Αποκαλύπτει έναν παλλόμενο κόσμο γεμάτο από ζωή και δραστηριότητα που οργανώθηκε με υποδειγματικό τρόπο.ή πνευματική πόλη. Εκεί συναντά ένα μέρος Αρμονίας, όπου οι άνθρωποι ζουν σε ειρήνη, εργαζόμενοι για το καλό της ανθρωπότητας, για την προσωπική ανάπτυξη περιμένοντας για την μετενσάρκωσή τους. Γρήγορα ο Αντρέ Λουίζ αλλάζει την συμπεριφορά του και γίνεται ένας πιο συνειδητός και αλτρουιστής άνθρωπος.Σε αυτή τη ζωντανή αφήγηση, ο συγγραφέας μας προσφέρει τις παρατηρήσεις και τις ανακαλύψεις του σχετικά με τη ζωή στον κόσμο των πνευμάτων, που ενεργεί ως ένα είδος ρεπόρτερ που καταγράφει τις δικές του εμπειρίες. Αποκαλύπτει έναν παλλόμενο κόσμο γεμάτο από ζωή και δραστηριότητα που οργανώθηκε με υποδειγματικό τρόπο. Η ταινία περιέχει καταπληκτικές σκηνές από τοπία αιθερικά, μετα-μοντέρνες τεχνολογίες, αλλά και στιγμές συγκινητικές όπως η συνάντηση του ήρωα ιατρού με την πεθαμένη μητέρα του, η οποία βρίσκεται σε υψηλότερο επίπεδο δόνησης. Μετά το τέλος της ταινίας θα ακολουθήσει συζήτηση που θα συντονίσει ο ψυχίατρος-ψυχοθεραπευτής, Γιάννης Αυγουστάτος Μια μοναδική εμπειρία που δεν πρέπει να χάσετε.Είσοδος με ελεύθερη συνεισφορά.

Συζήτηση με το Θεό
2018-12-01 16:00 - 19:00 | Μέγαρο Δήμου Στροβόλου, Λεωφ. Στροβόλου 100, Nicosia, Cyprus
Η Κίνηση Πνευματικού Ακτιβισμού «ΦΩΣ ΣΕ ΔΡΑΣΗ» και ο Δήμος Στροβόλου σας προσκαλούν στην 1η Προβολή Αφυπνιστικού Κινηματογράφου, το Σάββατο 1η Δεκεμβρίου, 2018, στις 16:00, στο Μέγαρο Δήμου Στροβόλου, Λεωφ. Στροβόλου 100. Μετά την προβολή θα ακολουθήσεις συζήτηση. Η ταινία που θα προβληθεί έχει τίτλο: «Συζήτηση με το Θεό» (Conversations with God, 2006).Συντονιστής: Μιχάλης ΚοντογιώργηςΕίσοδος με ελεύθερη συνεισφορά!

Χάρολντ και Μοντ
2018-12-16 11:00 - 14:00 | Κινηματογράφος Μικρόκοσμος, Greece
Οι προβολές του Αφυπνιστικού Κινηματογράφου της Κίνησης ΦΩΣ ΣΕ ΔΡΑΣΗ συνεχίζονται τις προβολές του με το αριστουργηματικό έργο του Αυστραλο-Αμερικανού σεναριογράφου, ηθοποιού , σκηνοθέτη και παραγωγού Χίγγινς Κόλιν (1941-1988), που έμελλε να γίνει, αργότερα, μεγάλη εκδοτική και θεατρική επιτυχία.Ένα έργο για τον έρωτα και τη μοναξιά, για τις σχέσεις των σημερινών νέων με την παλιότερη γενιά, για την έλλειψη επικοινωνίας μεταξύ των ανθρώπων, που έχουν τη μανία να χτίζουν τοίχους απομόνωσης αντί για γέφυρες επαφής. Το έργο αναφέρεται στην τρυφερή φιλία που συνδέει τον δεκαοχτάχρονο και απελπισμένο Χάρολντ και την ογδοντάχρονη, αλλά γεμάτη ζωντάνια Μοντ, που τελικά τον συμφιλιώνει με τη ζωή. Αυτή η γέφυρα επικοινωνίας δύο μακρινών μεταξύ τους γενεών γίνεται ένας ύμνος για τη ζωή που σφύζει από αγάπη, αυθορμητισμό και ζωντάνια. Η Μοντ καταφέρνει να μεταδώσει αισιοδοξία και πίστη σ’ ένα νέο παιδί που αδυνατεί να προσαρμοστεί στο περιβάλλον του. Ο Χάρολντ μαθαίνει να γελάει, να τραγουδάει , να χορεύει, να σκέφτεται αυθόρμητα, να αποδέχεται και να γνωρίζει τον εαυτό του.Θα ακολουθήσει συζήτηση με τον ψυχίατρο-ψυχοθεραπευτή και πνευματικό ακτιβιστή Γιάννη Αυγουστάτο.

The Holy Mountain
2019-01-20 11:00 - 14:00 | Κινηματογράφος Μικρόκοσμος, Greece
Ο Αφυπνιστικός Κινηματογράφος με ιδιαίτερη χαρά σας παρουσιάζει την αριστουργηματική ταινία του Alejandro Jodorowsky “The Holy Mountain (La Montaña Sagrada) toy 1973. Ο Αλεχάντρο Χοδορόφσκι (Alejandro Jodorowsky) είναι συγγραφέας, σκηνοθέτης κινηματογραφικών έργων, ηθοποιός, θεατρικός συγγραφέας, σεναριογράφος, μοντέρ, συγγραφέας έργων επιστημονικής φαντασίας, φιλόσοφος, ποιητής, , μίμος, παραγωγός,συνθέτης, σεναριογράφος κόμικς, ερμηνευτής του Ταρώ και ψυχοθεραπευτής!. Είναι κυρίως γνωστός για τις σουρεαλιστικές του ταινίες.Δεν γνωρίζω άλλη ταινία που να εμπεριέχει την πληθώρα συμβολισμών που βλέπουμε στο Ιερό βουνό του Αλεχάντρο Γιοντορόφσκι !Η κοινωνία που προβάλει η ταινία ενσωματώνει την αχρειότητα και την αναχρονιστική σύγκρουση από τα χειρότερα ίχνη του ανθρώπου. Μασκαρεμένοι στρατιώτες πυροβολούν αθώους πολίτες στον δρόμο ενώ εύποροι τουρίστες τραβούν φωτογραφίες. Η θρησκεία και το σεξ πουλιέται και αγοράζεται, μα τελικά είναι άχρηστα.Μέσα στον χαοτικό αυτό κόσμο ο κεντρικό μας χαρακτήρας, ο ‘κλέφτης’ σταδιακά συναντάει τον Αλχημιστή, ο οποίος του αποκαλύπτει το σχέδιο του για την ανάβαση στο ιερό βουνό.Οι δυο τους σχηματίζουν μια ομάδα με άλλους εφτά ακόλουθους, που αντιπροσωπεύουν την χειρότερη διαφθορά της κοινωνίας:Ο καθένας τους, απογοητευμένος με τον κόσμο του αναζητά ανώτερη γνώση και δύναμη. Μαζί με τον Κλέφτη και τον Αλχημιστή οι ακόλουθοι αποτινάζουν τον παλιό τους εαυτό μέσα από αυστηρή φυσική και πνευματική πειθαρχεία.Η συνέχεια επί της οθόνης…Θα ακολουθήσει ανάλυση της ταινίας από τον ψυχιάτρο-ψυχοθεραπευτή Ιωάννη Αυγουστάτο και συζήτηση με τους θεατές .Είσοδος με ελεύθερη συνδρομή

Γλάρος Ιάναθαν Λίβινγκστον
2019-02-17 11:00 - 13:00 | Κινηματογράφος Μικρόκοσμος, Greece
Τέταρτη προβολή του Αφυπνιστικού Κινηματογράφου της Κίνησης ΦΩΣ ΣΕ ΔΡΑΣΗ. H ταινία «Jonathan Livingston Seagull» είναι μια αμερικανική παραγωγή του 1973 που σκηνοθετήθηκε από τον Hall Bartlett, προσαρμοσμένη στο ομώνυμο μπεστ σέλερ του Richard Bach. Το soundtrack γράφτηκε και ηχογραφήθηκε από τον Neil Diamond, και γνώρισε μεγάλη εμπορική επιτυχία, κερδίζοντας βραβείο Grammy και βραβείο Χρυσής Σφαίρας.-Μετά το πέρας της ταινίας θα γίνει ανάλυση από τον ψυχίατρο-ψυχοθεραπευτή Ιωάννη Αυγουστάτο και θα ακολουθήσει συζήτηση με τους θεατές.Είσοδος με ελεύθερη συνδρομή.

Σύγχρονος Πνευματισμός
2019-02-21 19:00 - 20:00
Έβδομο μάθημα του ψυχιάτρου ψυχοθεραπευτή Ιωάννη Αυγουστάτου, με γενικό θέμα την αθανασία της ψυχής, στα πλαίσια των Μαθημάτων του Λαϊκού Πανεπιστημίου της Αγίας Παρασκευής.Θα παρουσιαστεί το έργο των μεγαλύτερων Πνευματιστικών Κέντρων και η ζωή και τα φαινόμενα των μεγαλύτερων σύγχρονων διάμεσων.Είσοδος ελεύθερη

Ενδοσκοπήσεις - Ο Δρόμος προς την Ευτοπία
2019-02-27 20:30 - 22:00
Στην εκπομπή των ΕΝΔΟΣΚΟΠΗΣΕΩΝ από το Reconnection RADIO http://reconectionradio.radiostream321.com/Επιμελείται και παρουσιάζει ο Γιάννης ΑυγουστάτοςΜουσική επιμέλεια Don AlessandroΣΥΝΤΟΝΙΣΤΕΙΤΕ ! Στο δεύτερο μέρος της εκπομπής μπορείτε να μας καλείτε στο τηλ. 2 11 77 07 015, με αστική χρέωση, για να συνομιλήσετε ζωντανά μαζί μας, να μοιραστείτε τις σκέψεις σας και να κάνετε ερωτήσεις. Μπορείτε επίσης να μας στέλνετε μηνύματα στο chat του σταθμού. “Ευτοπία για μας σημαίνει ρεαλιστική πορεία προς τον καλό τόπο του εφικτού, εδώ και τώρα. Σημαίνει να μην υποτασσόμαστε στα πράγματα έτσι όπως μερικοί έχουν συμφέρον να είναι και να παλεύουμε για να γίνουν έτσι όπως θα έπρεπε και θα μπορούσαν να είναι, για το γενικό καλό. Σημαίνει να υποστηρίζουμε ότι η πρόοδος δεν είναι ταυτόσημη με την τεχνολογική ανάπτυξη και ότι η ανθρωπότητα, ειδικά στη Δύση, για να λυτρωθεί πρέπει να επανακτήσει το χαμένο της πνεύμα.Ευτοπία σημαίνει να διατηρείς την ιστορική μνήμη, αλλά να μην προσκολλάσαι στις δάφνες ή στα λάθη του παρελθόντος, αποκλείοντας αβασάνιστα μια ορθότερη πορεία. Σημαίνει να πιστεύεις σθεναρά στην εσωτερική δύναμη του καλού που κρύβει ο άνθρωπος μέσα του, που σε πείσμα κάθε απαισιόδοξης αληθοφάνειας, είναι ίση και μεγαλύτερη από την αγριότερη καταστροφικότητα, που έχει επιδείξει μέχρι σήμερα”….Από την “Ευτοπική Διακήρυξη”

Επικοινωνία με την άλλη πλευρά μέσω της σύγχρονης τεχνολογίας (ITC)
2019-02-28 19:00 - 20:00
Στα τέλη του 20ου αιώνα , ένα θαυμαστό γεγονός με βαθιές προεκτάσεις άρχισε να συντελείται στη Γη, καθώς άνθρωποι από διάφορες χώρες άρχισαν να λαμβάνουν πληροφορίες από εκλιπόντες, μέσω τηλεοράσεων, τηλεφωνικών συσκευών , ραδιοφώνων και Η/Υ. Με την υποστήριξη πνευματικών οντοτήτων, συγκροτήθηκε μια διεθνής ομάδα επιστημόνων και ερευνητών, με σκοπό να βοηθήσει την ανάπτυξη της Τεχνολογικής Πνευματιστικής Διασύνδεσης, σε ένα πλαίσιο αγάπης και ηθικότητας. Τελευταία παρουσίαση του ψυχιάτρου-ψυχοθεραπευτή Ιωάννη Αυγουστάτου στα πλαίσια των μαθημάτων του Β Κύκλου, του Λαϊκού Πανεπιστημίου της Αγίας Παρασκευής, με γενικό τίτλο “¨Υπάρχει ζωή μετά το σωματικό θάνατο;”Είσοδος ελεύθερη

Το Κάλεσμα του Αγνώστου
2019-03-03 11:00 - 13:00
Συνάντηση του Φιλοσοφικού Καφενείου της Κίνησης ΦΩΣ ΣΕ ΔΡΑΣΗ για το μήνα Μάρτιο 2019.Είσοδος ελεύθερη

Πόνος: Ο μεγάλος δάσκαλος
2019-03-09 17:00 - 19:00
Ο πόνος δεν είναι η Φώτιση,μπορεί όμως να σε οδηγήσει σε αυτήν. Ο άνθρωπος που βλέπει τη ζωή σαν μια ενότητα οργανική αποδέχεται τον πόνο.Το σώμα και ο νους είναι το χωράφι. Ο πόνος είναι ο σπόρος,η σοφία είναι το κλαδί και η Φώτιση ο καρπός! BODHIDHARMA,The Greatest Zen Master

Διαχείριση συναισθημάτων
2019-03-17 19:00 - 21:00 | Cafe Bar Chocolat, Καβάλα, Greece
Τα συναισθήματα είναι φίλτρα μέσα από τα οποία βλέπουμε την πραγματικότητα. Νομίζουμε ότι βλέπουμε κάθε στιγμή την πραγματικότητα, όμως στην ουσία την κοιτάμε σα να φορούμε γυαλιά, το χρώμα των οποίων, είναι τα συναισθήματά που νιώθουμε την ώρα που κοιτάμε.Η συμπεριφορά και τα συναισθήματα μας εξαρτώνται από το πώς αντιλαμβανόμαστε το περιβάλλον μας, τις πεποιθήσεις, τις προσδοκίες και τις αξίες μας. Δηλαδή, ταραζόμαστε όχι από αυτά που συμβαίνουν, αλλά από την ερμηνεία που δίνουμε σε αυτά που συμβαίνουν.Πώς μπορούμε να διαχειριστούμε τα συναισθήματα και κατ΄ επέκταση τις συμπεριφορές μας;Τρία πράγματα μπορώ να ελέγξω στη ζωή: Τις σκέψεις που κάνω

Τις εικόνες που οραματίζομαι και

Τις πράξεις (τη συμπεριφορά μου)Το πώς χρησιμοποιώ αυτά τα τρία πράγματα καθορίζει όλα όσα βιώνω. Αν δεν μου αρέσει αυτό που παράγω και βιώνω, πρέπει να αλλάξω τις αντιδράσεις μου.ΕΙΣΟΔΟΣ ΕΛΕΥΘΕΡΗ(Υποχρεωτική κατανάλωση ροφήματος για το καφέ που μας φιλοξενεί)Εισηγητής:Αλεξάνδρα Παπαδοπούλου

Ενδοσκοπήσεις - Αυτοπαρατήρηση: Το Κλειδί της Απελευθέρωσης
2019-03-27 20:30 - 22:00
Οι περισσότεροι πιστεύουν ότι «ελευθερία» είναι μόνο μια εξωτερική υπόθεση, που κατακτάται με αγώνες και επαναστάσεις… Κι όμως, είναι αδύνατο να θεωρείται «ελεύθερος» αυτός που είναι δούλος στα πάθη του και κυριαρχείται από αυτά.Ο άνθρωπος που επιθυμεί να ξεφύγει από την εσωτερική σκλαβιά, μέσα στην οποία ζει, οφείλει να θυσιάσει το ψεύτικο εγώ του για χάρη του αληθινού Εαυτού. Για το σκοπό αυτό χρειάζεται να επιδιώκει, παράλληλα, με τη θεωρητική γνώση, την Αληθινή Κατανόηση, που κατακτάται με την ορθή Αυτοπαρατήρηση. Αφυπνιστική εκπομπή των ΕΝΔΟΣΚΟΠΗΣΕΩΝ, που επιμελείται και παρουσιάζει ο ψυχίατρος-ψυχοθεραπευτής και πνευματικός ακτιβιστής Ιωάννης Αυγουστάτος.Μουσική επιμέλεια : Don Alessandro http://reconectionradio.radiostream321.com/ Στο δεύτερο μέρος της εκπομπής οι ακροατές μπορούν να μας καλούν στο τηλ. 2 11 77 07 015, με αστική χρέωση, για να συνομιλήσουν ζωντανά μαζί μας, να μοιραστούν τις σκέψεις τους και να κάνουν ερωτήσεις. Μπορούν επίσης να μας στέλνουν μηνύματα στο chat του σταθμού.WAke Up Radio: https://www.facebook.com/groups/355154764841680

Γίνε εσύ η αλλαγή που θες να δεις στον κόσμο
2019-03-30 18:00 - 20:00 | Μέγαρο Λόγου και Τέχνης
Το Φιλοσοφικό Καφενείο Πάτρας σας προσκαλεί στην 5η συνάντησή μας με θέμα: Γίνε εσύ η αλλαγή που θες να δεις στον κόσμο. Εισήγηση – συντονισμός συζήτησης ΙΩΑΝΝΗΣ ΑΥΓΟΥΣΤΑΤΟΣ.

Ενδοσκοπήσεις - Τυραννίσκοι και υπέρβαση του εγωισμού
2019-04-03 20:30 - 22:00
Εκπομπή των ΕΝΔΟΣΚΟΠΗΣΕΩΝ απο το Reconnection RADIOπου επιμελείται και παρουσιάζει ο ψυχίατρος-ψυχοθεραπευτής και πνευματικός ακτιβιστής Ιωάννης Αυγουστάτος, με την οφθαλμίατρο Ματίνα Φουρτούνη.Μουσική επιμέλεια : Don Alessandrohttp://reconectionradio.radiostream321.com/Στο δεύτερο μέρος της εκπομπής οι ακροατές μπορούν να μας καλούν στο τηλ. 2 11 77 07 015, με αστική χρέωση, για να συνομιλήσουν ζωντανά μαζί μας, να μοιραστούν τις σκέψεις τους και να κάνουν ερωτήσεις. Μπορούν επίσης να μας στέλνουν μηνύματα στο chat του σταθμού.Στην ” Εσωτερική Φλόγα” ο Κάρλος Καστανέντα μας δείχνει πως μπορούμε να χρησιμοποιήσουμε ένα τύραννο για να γίνουμε πιο δυνατοί ! Αυτή η τεχνική, η οποία συνδυάζει πρακτικότητα και χιούμορ, είναι μια από τις πιο εκλεπτυσμένες μορφές της τέχνης του παραμονέματος. Στην πιο βασική μορφή της μπορεί να εφαρμοστεί σε οποιαδήποτε κατάσταση κατά την οποία αντιμετωπίζουμε αντίξοες περιστάσεις, ειδικά αυτές που επηρεάζουν το προσωπικό εγώ μας, δηλαδή προσβολή, ταπείνωση ή κακομεταχείριση.

Αιώνια Νεότητα
2019-04-07 11:00 - 13:00
Συνάντηση του Φιλοσοφικού Καφενείου 7 Απριλίου 2019. Ευχαριστούμε τις φίλες και τους φίλους της Κίνησης ΦΩΣ ΣΕ ΔΡΑΣΗ που περευρέθηκαν και συμμετείχαν στη συζήτηση. Η επόμενη και τελευταία συνάντηση του ΦΚ πριν τις καλοκαιρινές διακοπές θα πραγματοποιηθεί την Κυριακή 5 Μαίου με θέμα : “Φιλοσοφία και Έρωτας”.Φωτορεπορτάζ : Ματίνα Φουρτούνη

Ασφάλεια Vs Ανασφάλεια
2019-04-13 17:00 - 19:00
ΕΙΣΟΔΟΣ ΕΛΕΥΘΕΡΗ

Διαχείριση και αντιμετώπιση στρεσογόνων καταστάσεων
2019-04-14 19:00 - 21:00 | Cafe Bar Chocolat, Καβάλα, Greece
Το στρες είναι μία συγκεκριμένη κατάσταση συναγερμού στην οποία θέτει ο υποσυνείδητος νους μας τον οργανισμό μας, με μία στρεσογόνο αντίδραση που διεκπεραιώνεται μέσα από το αυτόνομο νευρικό σύστημα, προκειμένου να αντιμετωπίσει εσωτερικούς ή εξωτερικούς κρίσιμους για τη ζωή μας παράγοντες.Το στρες αποτελεί την αιτία του 95% τουλάχιστον των ασθενειών και των παθήσεωνΟ οργανισμός του ανθρώπου μπορεί να στρεσάρεται από τους παρακάτω παράγοντες:Βασικοί βιοχημικοί παράγοντες, σωματικά προβλήματα και συσσώρευση τοξινών.Διατροφικές ελλείψεις και ελλείψεις σε βιταμίνες μέταλλα ιχνοστοιχεία και άλλα διατροφικά στοιχεία.Περιοριστικές ή επιβλαβείς πεποιθήσεις.Ενεργοποιημένα δυσάρεστα συναισθήματα.Ενεργοποιημένα ψυχοτραυματικά συμβάντα ή ψυχοσυναισθηματικές συγκρούσεις.Συσσωρευμένη αρνητική ενέργεια από δικές μας αρνητικές σκέψειςΓαιοπαθητικό στρες από την γαιοπάθεια της συγκεκριμένης θέσης που βρίσκεται το άτομοΑρνητικές επιδράσεις από άλλους ανθρώπουςΕνεργειακή ανισορροπία του οργανισμού.Στην εισήγηση αυτή θα περιοριστούμε στους στρεσογόνους παράγοντες που σχετίζονται με τις βλαπτικές και λανθασμένες πεποιθήσεις, με τα δυσάρεστα συναισθήματα, με τις ψυχοτραυματικές καταστάσεις και τη συσσωρευμένη αρνητική ενέργεια από δικές μας σκέψεις.Οι πεποιθήσεις είναι μεγάλα μοτίβα σκέψης. Οι πεποιθήσεις μας είναι τα δομικά στοιχεία της προσωπικότητάς μας και έχουν εκτεταμένες συνέπειες, τόσο θετικές όσο και αρνητικές, σε κάθε τομέα της ζωής μας.Προβλήματα δημιουργούν μόνο οι υποσυνείδητες πεποιθήσεις που έρχονται σε ευθεία αντίθεση με τις συνειδητές μας επιθυμίες, προθέσεις, αξίες και στόχους στη ζωή μας (Επιβλαβείς Πεποιθήσεις). Έλκουν προς εμάς καταστάσεις, συμπεριφορές και γεγονότα που αντιστοιχούν σε αυτό που πιστεύουμε. Μας κάνουν να ερμηνεύουμε καταστάσεις συμπεριφορές και γεγονότα σύμφωνα με το σύστημα πεποιθήσεων μας, που είναι αρκετά υποκειμενικό και αναπαράγουμε αντίστοιχα συναισθήματα. Κατευθύνουν το συνειδητό νου μας σε συμπεριφορές και δράσεις που επιβεβαιώνουν τις πεποιθήσεις αυτές.Οι βλαπτικές και λανθασμένες πεποιθήσεις προκαλούν στρες στον οργανισμό μας γιατί πυροδοτούν δυσάρεστα συναισθήματα και σαμποτάρουν τους στόχους και τις επιδιώξεις της ζωής μας. Για το λόγο αυτό με ένα κατάλληλο θεραπευτικό επαναπρογραμματισμό του υποσυνείδητου, θα πρέπει να εξαλείψουμε και θα διαγράψουμε αυτές τις βλαπτικές πεποιθήσεις και θα τις αντικαταστήσουμε με τις αντίστοιχες επιθυμητές και ωφέλιμες. Εισηγητής: Παπακαλιατάκης Γεώργιος Είσοδος Ελεύθερη (Υποχρεωτική κατανάλωση ροφήματος για το καφέ που μας φιλοξενεί)

Ειρηνηκός Πολεμιστής
2019-04-21 11:00 - 14:30 | Κινηματογράφος Μικρόκοσμος, Greece
Προβολή του Αφυπνιστικού Κινηματογράφου της Κίνησης ΦΩΣ ΣΕ ΔΡΑΣΗ. Μετά την προβολή θα γίνει ανάλυση των μηνυμάτων της ταινίας από τον ψυχίατρο-ψυχοθεραπευτή και πνευματικό ακτιβιστή Γιάννη Αυγουστάτο και θα ακολουθήσει συζήτηση με τους θεατές.Είσοδος με ελεύθερη συνδρομή.Παρακαλείστε να προσέλθετε νωρίτερα για να εξασφαλίσετε θέση! Ακόμα και όσοι την έχουν ήδη δει θα μπορέσουν να ανακαλύψουν νοήματα που ίσως τους διέφυγαν.. Το ζητούμενο είναι να πάμε πέρα από την απόλαυση ενός θεάματος και να παρακινηθούμε να ζήσουμε ως “Ειρηνικοί Πολεμιστές” την κάθε μας στιγμή! ΠερίληψηΟ Νταν Μίλμαν είναι ένας αθλητής που ονειρεύεται μια μέρα να αγωνιστεί στους Ολυμπιακούς αγώνες. Τα όνειρά του θα γκρεμιστούν όταν μετά από ένα σοβαρό τραυματισμό, του ανακοινωθεί ότι δεν θα μπορέσει να αγωνιστεί ξανά. Με τη βοήθεια ενός παράξενου δασκάλου, του Σωκράτη και την υποστήριξη της φίλης του Τζόι, ο Νταν θα δει διαφορετικά τη ζωή. Βασισμένη στο βιβλίο του Νταν Μίλμαν που μεταφράστηκε σε δεκάδες γλώσσες, η «διαφορετική» αυτή ταινία αναπτύσσει μιαν άλλη οπτική για τη ζωή και τις πραγματικές αξίες του ανθρώπου.

Έρωτας και Φιλοσοφία
2019-05-05 11:00 - 13:00
Τελευταίο Φιλοσοφικό καφενείο για την περίοδο 2018-19 , που διοργανώνει η Κίνηση Πνευματικού Ακτιβισμού ΦΩΣ ΣΕ ΔΡΑΣΗ.Είσοδος ελεύθερη Για τον Πλάτωνα ο έρωτας έχει κάτι το φιλοσοφικό, γιατί όπως ο φιλόσοφος βρίσκεται ανάμεσα στη σοφία και στην άγνοια έτσι και ο έρωτας, που είναι εξ ορισμού ανικανοποίητος, είναι ένας δαίμων που παλινδρομεί ανάμεσα στην έλλειψη και στην πλήρωση, στην ασχήμια και στην ωραιότητα, στη θνητότητα και στην αθανασία:«Η σοφία ανήκει στα ωραιότερα πράγματα, ο Έρωτας είναι έρωτας προς το ωραίο, άρα κατ᾽ ανάγκην ο Έρωτας είναι φιλόσοφος. Και ως φιλόσοφος που είναι, βρίσκεται ανάμεσα στη σοφία και την αμάθεια» (Συμπόσιον 204b).

Αυτοπραγμάτωση, η Γνώση του Εαυτού
2019-05-08 17:00 - 19:00 | ΑΡΜΟΝΙΚΗ ΖΩΗ, Greece
Παρουσίαση – σχολιασμός της Ασταβάκρα Γκιτά, ενός από τα πιο σημαντικά κείμενα της Μη Δυαδικής Φιλοσοφίας (ΑΝΤΒΑΪΤΑ ΒΕΝΤΑΝΤΑ) Με τον Γιάννη Αυγουστάτο – Ψυχίατρο, Ψυχοθεραπευτή και Πνευματικό ακτιβιστή.Η Ασταβάκρα Γκίτα έχει σχολιαστεί και εκτιμηθεί από πολλούς σημαντικούς πνευματικούς δασκάλους όπως οι Ραμακρίσνα, Βιβεκανάντα, Ραμάνα Μαχαρσί, Ραντχακρίσναν και Όσσο, καθώς παρουσιάζει με σπάνια καθαρότητα και δύναμη τις παραδοσιακές διδασκαλίες του μη δυϊσμού (Ανταβαϊτά). Οι διδασκαλίες της έχουν πολύ εύστοχα χαρακτηρισθεί ως ένα «κβαντικό άλμα στο απόλυτο».Από τους δυτικούς , ενδιαφέροντα είναι τα σχόλια του Μάνουελ Σοχ, στο βιβλίο του «Παρατήρηση: το κλειδί της ελευθερίας».Το βιβλίο δεν κάνει έκθεση της αλήθειας με λογικό συλλογισμό, αλλά με περιγραφή της μακαριότητας που βιώνει ένας φωτισμένος Άγιος. Εξιστορεί το διάλογο ανάμεσα στον βασιλιά Τζάνακα και το νεαρό σοφό Ασταβάκρα, που δίδαξε στον βασιλιά την ανώτατη σοφία, τη γνώση του Εαυτού.

Αναλαμβάνοντας την ευθύνη των συναισθημάτων μας
2019-05-11 17:00 - 19:00
“Δεν είναι τα πράγματα που ταράζουν τους ανθρώπους,αλλά οι γνώμες σχετικά με τα πράγματα,λόγου χάριν ο θάνατος: Πράγμα διόλου κακό,άλλωστε θα φαινόταν και στον Σωκράτη κακό,αλλά η γνώμη μας περί του θανάτου ότι είναι κακό,εκείνο είναι το κακό. Οταν λοιπόν εμποδιζόμαστε ή ταρασσόμαστε ή λυπόμαστε, ποτέ να μην κατηγορούμε άλλον παρά τους εαυτούς μας,δηλαδή τις γνώμες που έχουμε περί των συμβαινόντων. ΕΠΙΚΤΗΤΟΣ

Η έξοδος του Δαίδαλου από το νοητικό λαβύρινθο
2019-05-11 19:00 - 21:00
Το ΦΩΣ ΣΕ ΔΡΑΣΗ και το Φιλοσοφικό Καφενείο και στη Σητεία!Το Σάββατο 11 Μαίου ο ψυχίατρος-ψυχοθεραπευτής και πνευματικός ακτιβιστής Γιάννης Αυγουστάτος θα δώσει διάλεξη στην αίθουσα συνεδριάσεων του Sitia Beach City Resort, με είσοδο ελεύθερη.Την επομένη το πρωί θα διοργανωθεί Φιλοσοφικός περίπατος.Περιμένουμε όλες τις φίλες και τις φίλες να δώσουν το παρόν για να βάλουμε τις βάσεις του πνευματικού ακτιβισμού και στην Κρήτη.

Φιλοσοφικός Περίπατος στην Αρχαία Εγναντία
2019-05-12 18:30 - 20:30
Το Φιλοσοφικό Καφενείο Καβάλας σας προσκαλεί στον 1ο φιλοσοφικό περίπατο στην Αρχαία Εγνατία .Αφετηρία μας θα είναι στο τέρμα των λεωφορείων του Βύρωνα.θα περπατήσουμε την διαδρομή από το τέρμα των λεωφορείων ως το σημείο του νοσοκομείου.Είναι πολύ μικρή η διαδρομή 1.100 μέτρα.Η φίλη του φιλοσοφικού καφενείου Μαρί Ουζουνιάν θα μας δώσει σχετικές πληροφορίες για την αρχαία Εγνατία και στην συνέχεια θα ανταλλάξουμε απόψεις με θέμα: Η κατάκτηση της χαράς!!!Σας περιμένουμε!!!! Πληροφορίες Η πόλη της Καβάλας έχει την τύχη να διατηρεί στις παρυφές της ένα μεγάλο τμήμα από την αρχαία Εγνατία Οδό. Πρόκειται για τον παλιό λιθόστρωτο δρόμο, ο οποίος, μέχρι και τις αρχές του 20ου αιώνα, αποτελούσε την κύρια οδική αρτηρία που ένωνε τη Νεάπολη (παλαιότερη ονομασία της Καβάλας) με την αρχαία πόλη των Φιλίππων. Η διαδρομή είναι μεγάλης ιστορικής και πολιτιστικής σημασίας. Επίσης, ως περιηγητική διαδρομή δεν παρουσιάζει ιδιαίτερες δυσκολίες, διασχίζεται σε σύντομο χρονικό διάστημα και αποτελεί μια εύκολη διαδρομή. Οδηγίες Ο Ελληνικός Ορειβατικός Σύλλογος Καβάλας περιγράφει τη διαδρομή ως εξής: Η αρχαία Εγνατία Οδός είναι σήμερα χωρισμένη σε δύο τμήματα, εξαιτίας των αυτοκινητόδρομων που έχουν διανοιχθεί στον Άγιο Σίλα. Το ένα τμήμα κατηφορίζει από τον Άγιο Σίλα προς τον οικισμό του Σταυρού, βλέπει προς την πεδιάδα των Φιλίππων και έχει μήκος 400 μ. Το δεύτερο και πιο ενδιαφέρον τμήμα της παλιάς Εγνατίας, με μήκος 1.100 μ., ξεκινά από τη συμβολή των οδών Εγνατίας και Μακεδονίας, κάτω από το ξενοδοχείο «Εγνατία», και καταλήγει στην οδό Ιοκάστης. Μπορείτε εύκολα να περπατήσετε το καλοδιατηρημένο πέτρινο οδόστρωμα που ανηφορίζει δίπλα στο ρέμα ή ακόμα καλύτερα, να το κατηφορίσετε έχοντας μπροστά σας την όμορφη θέα της πόλης και του Φρουρίου της, παίρνοντας ταυτόχρονα και μια ιδέα για την εικόνα που αντίκριζαν τα παλιά χρόνια οι επισκέπτες της Καβάλας.

Tommy
2019-05-19 11:00 - 15:00 | Κινηματογράφος Μικρόκοσμος, Greece
Ο Αφυπνιστικός Κινηματογράφος της Κίνησης ΦΩΣ ΣΕ ΔΡΑΣΗ έχει τη μεγάλη χαρά να κλείσει τη φετινή περίοδο προβολών με το «ΤΟΜΜΥ», μια ταινία σταθμό, με φανταστική υπόθεση, εξαιρετικούς ηθοποιούς και διάσημους μουσικούς πρωταγωνιστές! Το φιλμ προσφέρει μια πλούσια θεματική για την ανάλυση και τη συζήτηση που θα ακολουθήσει.Μη τη χάσετε, γιατί θα χάσετε !!!Λίγα λόγια για την πλοκή του έργου. Ο Τόμμυ είναι ένα παιδί που κάτω από δραματικές συνθήκες χάνει την όρασή του, την ακοή του και την ομιλία του. Μεγαλώνοντας σε ένα κόσμο σιωπής ανακαλύπτει μέσα του το Φως και όταν θαυματουργικά ξαναβρίσκει τις αισθήσεις του γίνεται κήρυκας της Αγάπης και της καλοσύνης. Όπως συχνά γίνεται σ’ αυτές τις περιπτώσεις γύρω του χτίζεται μια ολόκληρη θρησκεία-επιχείρηση, που προσπαθεί να εκμεταλλευτεί τη λατρεία των ακολούθων του Τόμμυ. Αυτό δεν θα κρατήσει πολύ και θα έχει μια εκρηκτική κατάληξη… Τα υπόλοιπα επί της οθόνης και στην ανάλυση που θα κάνει στο τέλος της προβολής ο ψυχίατρος-ψυχοθεραπευτής και πνευματικός ακτιβιστής Γιάννης Αυγουστάτος.Την κινηματογραφική μεταφορά της ροκ όπερας των «The Who» σκηνοθετεί με μαεστρία ο Κεν Ράσελ. Πρωταγωνιστούν βραβευμένοι ηθοποιοί , όπως η Ann-Margret, ο Oliver Reed, o Robert Powell (πρωταγωνιστής στην ταινία Ιησούς από τη Ναζαρετ) και ο Jack Nicholson , ενώ συμμετέχουν πολλοί διάσημοι μουσικοί όπως ο Eric Clapton, η Tina Turner, ο Elton John, ο Roger Daltrey (τραγουδιστής των Who), Keith Moon, Pete Townshend, Arthur Brown, Paul Nicholas και άλλοι.
